**Elin Austevoll** (født 21. september 1974 i Bergen) er en tidligere norsk svømmer. Hun representerte klubben Hansasvømmerne, og kom fra klubben Delfana svømmeklubb.

Hun deltok i OL i Atlanta i 1996, hvor hun kom på 12.-plass på 100 bryst med nordisk rekord (1.09,96). Finalist i flere EM og VM i perioden 1991 til 2000. Verdenscup vinner.

Hun var kaptein på svømmelaget ved Stanford University som vant det amerikanske mesterskapet (NCAA div 1) både i 1996 og i 1998. Hun svømte brystetappen på stafettlaget som satte åpen amerikansk rekord på 4x100 medley i 1998, sammen med Misty Hyman, Catherine Fox og Siobhan Cropper.

Hun er grunnlegger av Os Svømmeklubb, og var ekspertkommentator for NRK i OL Sydney i 2000, OL Beijing i 2008 og OL London i 2012, samt for Discovery i OL Tokyo i 2021. 

Austevoll var medlem av Tvedt-utvalget; arbeids- og evalueringsutvalget som 5. april 2013 la frem rapporten Den norske toppidrettsmodellen - norsk toppidrett frem mot 2022; om prioriteringer for fremtidens toppidretts-prestasjoner i Norge. Hun ledet også utvalget som evaluerte Olympiatoppens innsats ifm OL i Rio i 2016.

Hun er utdannet siviløkonom fra Stanford University, Palo Alto, USA (1995–1999) og har en mastergrad i International Business fra Norges Handelshøyskole (2003–2005) og arbeider nå i Equinor ASA. Hun er styremedlem i Alexander Dale Oen Arena og medlem av toppidrettsutvalget i Norges Triathlonforbund.

NM-medaljer
-----------

Hun vant 44 NM-gull og 74 NM-medaljer for senior i perioden 1988–1999.

| Plassering | Øvelse | Kortbane | Langbane |
| --- | --- | --- | --- |
| Gull | 100 meter fri | 1995 |  |
| Gull | 200 meter fri | 1995 | 1998 |
| Gull | 50 meter bryst | 1994, 1995 | 1993, 1994, 1995, 1998, 1999 |
| Gull | 100 meter bryst | 1991, 1992, 1993 | 1990, 1991, 1992, 1993, 1994, 1995, 1997, 1998 |
| Gull | 200 meter bryst | 1993, 1994 | 1990, 1992, 1993, 1994, 1995, 1996, 1997, 1998 |
| Gull | 100 meter butterfly | 1995 | 1994, 1995, 1996, 1997, 1998 |
| Gull | 200 meter medley | 1991, 1993, 1994 | 1990, 1992, 1996, 1997 |
| Sølv | 50 meter fri | 1992 | 1998 |
| Sølv | 100 meter fri |  | 1991, 1998 |
| Sølv | 200 meter fri |  | 1995, 1997 |
| Sølv | 200 meter rygg |  | 1992 |
| Sølv | 50 meter bryst |  | 1997 |
| Sølv | 100 meter bryst | 1990 | 1988, 1996 |
| Sølv | 200 meter bryst | 1991 | 1991 |
| Sølv | 50 meter butterfly | 1994 | 1994, 1996, 1997 |
| Sølv | 100 meter butterfly | 1994 |  |
| Sølv | 200 meter medley | 1995 | 1991, 1994 |
| Bronse | 50 meter fri |  | 1995 |
| Bronse | 100 meter fri | 1991 |  |
| Bronse | 200 meter fri | 1990, 1992 |  |
| Bronse | 50 meter bryst |  | 1996 |
| Bronse | 100 meter bryst |  | 1999 |
| Bronse | 50 meter butterfly | 1995 | 1993 |
| Bronse | 100 meter butterfly |  | 1993 |

Referanser
----------

1. ↑  Gunnar Hagen Hartvedt og Norvall Skreien. «Delfana, Svømmeklubben» **(norsk)**. Bergen kommunes nettutgave av Bergen byleksikon, basert på den trykte utgaven fra 2009, utgitt av Kunnskapsforlaget. Besøkt 14. august 2014.
2. ↑  medley.no: Medaljevinnere NM svømming

Eksterne lenker
---------------

* (en) Elin Austevoll – Olympedia Rediger på Wikidata

* (en) Elin Austevoll – Sports-Reference (OL-resultater – arkivert) Rediger på Wikidata